REGOLAMENT TAL-KUNSILL (KEE) Nru 2300/76
tal-20 ta Settembru 1976
li jikkonkludi il-Ftehim Qafas għall-koperazzjoni kummerċjali u ekonomika bejn il-Komunitajiet Ewropej u l-Kanada
IL-KUNSILL TAL-KOMUNITAJIET EWROPEJ,
Wara li kkunsidraw it-Trattat li jwaqqaf il-Komunità Ekonomika Ewropeja, u partikolarment Artikoli 113 and 235,
Wara li kkunsidra il-proposta tal-Kummissjoni,
Wara li kkunsidra l-fehma tal-Parlament Ewropew[1],
Billi l-konklużjoni tal-Komunità Ekonomika Ewropea tal-Ftehim Qafas għal koperazzjoni kummerċjali u ekonomika bejn il-Komunitajiet Ewropej u l-Kanada, iffirmat f' Ottawa fis-6 ta' Lulju 1976, jidher neċessarju għall-ksib tal-għanijiet tal-Komunità fl-isfera ta' relazzjonijiet ekonomiċi esterni; billi ċerti forom ta' koperazzjoni ekonomika maħsuba fil-Ftehim jeċċedu l-poteri ta' azzjoni kif speċifikati fl-isfera tal-politika kummerċjali komuni,
ADDOTTA DAN IR-REGOLAMENT:
Artikolu 1
Il-Ftehim Qafas għal koperazzjoni kummerċjali u ekonomika bejn il-Komunitajiet Ewropej u l-Kanada huwa hawn konkluż għan-nom tal-Komunità Ekonomika Ewropea.
It-test ta' dan il-Ftehim huwa anness ma' dan ir-regolament.
Artikolu 2
Bis-saħħa ta' Artikolu VIII tal-Ftehim, il-President tal-Kunsill għandu jinnotifika li l-proċeduri neċessarji għad-dħul fis-seħħ ta' dan il-Ftehim tlestew min-naħa tal-Komunità Ekonomika Ewropea[2].
Artikolu 3
Dan ir-Regolament għandu jidħol fis-seħħ fil-ġurnata ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, 20 ta Settembru 1976.